

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2020

Lënda**:** Dërgohen raportet e monitorimit për vitin 2019

**MINISTRISË SË FINANCAVE DHE EKONOMISË**

Tiranë

Në zbatim të Ligjit Nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, Ligjit Nr.99, datë 03.12.2018 “Për buxhetin e vitit 2019”, Udhëzimit plotësues Nr.1, datë 17.01.2019 “Për zbatimin e Buxhetit të vitit 2019”, i ndryshuar, si edhe Udhëzimit të Ministrisë së Financave, Nr. 9, datë 20.03.2018 “Për procedurat standarte të zbatimit të buxhetit”, i ndryshuar, Udhëzimit nr.22 datë 17.11.2016 “Për procedurat standarte të Monitorimit të buxhetit për njësitë e qeverisjes qëndrore”, ju dërgojmë raportet e monitorimit të buxhetit për vitin 2019, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për nëntë programe konkretisht:

* 1. *Planifikim, Menaxhim dhe Administrim*
	2. *Ndihma Juridike*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

Më poshtë paraqitet buxheti i Ministrisë së Drejtësisë sipas programeve në formë grafike dhe tabelare.

**Realizimi i fondeve buxhetore për periudhën vjetore sipas Programeve të Ministrisë së Drejtësisë, rezulton si më poshtë:**

Në mijë lekë



Në mijë lekë

|  |  |  |  |
| --- | --- | --- | --- |
| **Ministria e Drejtesisë** | **Buxheti**  | **Realizimi** | **%** |
| **2019** | **FAKT** |
| Financimm i Huaj | 350,000 | 306,239 | 87.5% |
| **Totali** | **350,000** | **306,239** | **87.5%** |

Në mijë lekë

Realizimi i Buxhetit të vitit 2019 sipas Zërave Kryesorë të Shpenzimeve

 Në mijë lekë

 Në total për Ministrinë e Drejtësisë, për vitin 2019, fondet e akorduara janë realizuar 88%, të analizuara si më poshtë:

* Shpenzimet e personelit në masën 97,8%
* Shpenzimet operative në masën 81 %
* Shpenzimet kapitale në masën 81 %
* Financimi i huaj në masën 87.5 %

Siç shihet edhe në grafikun e mësipërm, ecuria e realizimit të shpenzimeve është në nivel të mirë gjë që tregon se pothuajse të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth 97,8 %. Realizimi në këto shifra vjen si rezultat i vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimeve operative** janë realizuar në masën 81%. Realizimi në këtë masë të shpenzimeve operative vjen si rezultat i mos përdorimit të fondit të planifikuar për ekzekutimin e vendimeve gjyqësore për Agjencinë e Trajtimit të Pronave dhe i kursimeve nga procedurat e prokurimit në Institucionet e Ministrisë së Drejtësisë.

**Shpenzimeve kapitale**, për vitin 2019 janë realizuar në masën 81 %. Realizimi në këtë masë i këtij zëri shpenzimesh vjen si rezultat i anullimit të disa procedurave të prokurimit për shkak të gjendjes së krijuar nga tërmeti i datës 26.11.2019 dhe nga kursimet e rezultuara nga procedurat e prokurimit në aparatin dhe institucionet e varësisë të Ministrisë së Drejtësisë.

Fondet e miratuara me ligjin Nr.99, datë 03.12.2018 “Për buxhetin e Vitit 2019” për Ministrinë e Drejtësisë janë ***12,201,758,000 lekë***. Në zbatim të Vendimit të Këshillit të Ministrave nr.193, datë 05.01.2019 “Për një ndryshim në Vendimit të Këshillit të Ministrave nr.201, datë 15.03.2017 “Për trajtimin me pagë dhe shtesa mbi pagë të punonjësve të policisë së burgjeve”, fondet për shpenzime personeli u rritën me 118 milionë lekë. Me shkresën nr. 3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë prej 10 milionë lekë. Në zbatim të Vendimit të Këshillit të Ministrave nr.460, datë 03.07.2019 fondet për shpenzime kapitale janë pakësuar me 57 milionë lekë. Në zbatim të Vendimit të Këshillit të Ministrave nr.417, datë 24.06.2019 pika 6 janë pakësuar fondet në shpenzime personeli 20 milionë lekë. Me Aktin Normativ nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar shpenzimet korrente 157,1 milionë lekë dhe janë shtuar shpenzimet kapitale më 62,5 milionë lekë. Për programin Planifikim, Menaxhim dhe Administrim është shtuar fondi për largim nga funksioni për dy ish-Zëvendësministra në vlerën 484 mijë lekë. Buxheti i planifikuar në total i rishikuar për vitin 2019 i Ministrisë së Drejtësisë është ***12,158,642,000 lekë*.**

* Shpenzimet kapitale të brendshme janë shtuar në total në vlerën 5,5 milionë lekë
* Në programin Planifikim, Menaxhim dhe Administrim janë pakësuar 19,5 milionë lekë
* Në programin e Publikimet Zyrtare janë rritur 28 milionë lekë
* Në programin e Sistemit të Burgjeve janë pakësuar në total 3 milionë

Shpenzimet Kapitale me Financim të Brendshëm të miratuara me ligjin nr.9, datë 03.12.2018 “Për buxhetin e vitit 2019” janë në vlerën 665,080,000 lekë. Plani i rishikuar është në vlerën 670,580,000 lekë.

* Shpenzimet korrente janë pakësuar në total në vlerën 58,616,000 lekë

* Në programin Planifikim, Menaxhim dhe Administrim janë pakësuar 66,116,000 lekë
* Në programin Ndihma Jurike janë pakësuar 33,100,000 lekë
* Në programin e Publikimeve Zyrtare janë pakësuar 13,300,000 lekë
* Në programin e Mjekësisë Ligjore janë pakësuar 1,700,000 lekë
* Në Programin e Sistemit të Burgjeve janë shtuar 148,000,000 lekë
* Në programin e Shërbimit të Përmbarimit Gjyqësor janë pakësuar 23,800,000 lekë
* Në programin Shërbimet për Çështjet e Birësimeve janë pakësuar 3,800,000 lekë
* Në programin e Shërbimit të Kthimit dhe Kompensimit të Pronave janë pakësuar 39,200,000 lekë
* Në programin e Shërbimit të Provës janë pakësuar 25,600,000 lekë

Shpenzimet korrente të Miratuara me ligjin nr.9, datë 03.12.2018 “Për buxhetin e vitit 2019” janë 11,186,678,000 lekë. Në total për Ministrinë e Drejtësisë është shtuar dhe fondi i veçantë në vlerën 10 milionë lekë. Plani i rishikuar për shpenzimet korrente në fund të vitit 2019 rezultojnë në shumën 11,138,062,000 lekë.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim, Administrim”

Ky program përfshin 3 (tre) institucione dhe konkretisht:

1. *Aparatin e Ministrisë*
2. *Agjensinë për Mbikqyrjen e Falimentimit*
3. *Arkivën Shtetërore të Sistemit Gjyqësor*

Realizimi i shpenzimeve korrente dhe kapitale për këtë program, duke e krahasuar me planin e periudhës rezulton të jetë 84 %. Më poshtë paraqesim analizën sipas zërave kryesorë të buxhetit:

* + Shpenzimet e personelit 97 %
	+ Shpenzimet e tjera operative 83 %
	+ Shpenzimet kapitale 60 %

**Realizimi i Fondeve të Programit**

 **në mijë lekë**

Fondet e miratuara me ligjin Nr.99, datë 03.12.2018 “Për buxhetin e Vitit 2019”, për programin Planifikim, Menaxhim dhe Administrim janë 910,844,000 lekë. Me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë në vlerën 900 mijë lekë. Në zbatim të Vendimit të Këshillit të Ministrave nr.460, datë 03.07.2019 fondet për shpenzime kapitale janë pakësuar me 14 milionë lekë. Në zbatim të Vendimit të Këshillit të Ministrave nr.417, datë 24.06.2019 pika 6 janë pakësuar fondet në shpenzime personeli 20 milionë lekë dhe me Aktin Normativ nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar shpenzimet korrente 46.6 milionë lekë dhe shpenzimet kapitale me 5,5 milionë lekë. Në këtë program është shtuar fondi për largim nga funksioni për dy ish-Zëvendësministra në vlerën 484 mijë lekë. Për programin Planifikim, Menaxhim dhe Administrim buxheti i rishikuar është 826,128,000 lekë.

Për programin Planifikim Menaxhim Administrim shpenzimet e personelit janë realizuar në masën 97%. Realizimi është maksimal pasi gjatë vitit janë bërë rialokime fondesh, të cilat janë përdorur për likuidimin e Vendimeve Gjyqësore dhe shpenzime për likuidimin e përkthimeve zyrtare.

Shpenzimet operative janë realizuar në masën 83%. Realizimi i shpenzimeve operative në këtë masë lidhët me përkthimet zyrtare, pagesat për këtë zë shpenzimi janë kryer për përiudhën janar-gusht 2019.

Për vitin 2019 në Programin **“Planifikim, Menaxhim dhe Administrim”,** në funksion të veprimtarisë kryesore dhe përmbushjen e objektivave të përcaktuara, janë parashikuar 7 produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënia e mendimit të specializuar për aktet ligjore dhe nënligjore të sjellë nga Ministritë e Linjës, përkthimet zyrtare në fushën penale e civile dhe mirëfunksionimi i Ministrisë së Drejtësisë.

* Produkti i parë është “Projektligje dhe projektvendime të hartuara dhe të vlerësusara” janë planifikuar 1,110 akte dhe janë realizuar 1,109 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë “Profesione të lira të monitoruara”, vlerësohet nëpërmjet inspektimeve që kryhen nga sektori i monitorimit të profesioneve të lira. Inspektimet kryhen në bazë të ankesave të paraqitura pranë Ministrisë së Drejtësisë dhe planifikimi i inspektimeve tematike nga Drejtoria e Derregullimit, Lejeve, Licencave dhe Monitorimit. Për këtë produkt janë planifikuar 12 inspektime dhe janë realizuar 12 gjatë vitit 2019. Pra
* Produkti i tretë është “Përkthime zyrtare të kryera në fushën penale dhe civile”.Nga 67,913 faqe të planifikuara për tu përkthyer janë realizuar 54,638 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen përkthyes të jashtëm të liçensuar.
* Produkti i katërt “të mitur të mbikqyrur”. Me Vendimin e Këshillit të Ministrave Nr.314, datë 15.05.2019 “Për Organizimin, funksionimin, si dhe përcaktimin e rregullimeve specifike lidhur me strukturën dhe organikën e Qendrës së Parandalimit të Krimeve të të miturve” dhe me Urdhërin e Kryeministrit nr. 115, datë 04.09.2019 “Për miratimin e strukturës dhe organikës së Qëndrës së Parandalimit të krimeve të të miturve dhe të rinjve” është ngritur ky institucion. Sektori i Burimeve Njerëzore në bashkëpunim DAP po zhvillimin e të gjitha procedurat për rekrutimin e stafit të Qendrës.
* Produkti i pestë “të mitur të trajtuar’, është miratuar Vendimi i Këshillit të Ministrave Nr.233, datë 17.04.2019 "Për përcaktimin e rregullimeve të veçanta lidhur me funksionimin e mjediseve, të nivelit të sigurisë së tyre dhe standardet e programeve të edukimit e të rehabilitimit, në rastet e kufizimit të lirisë së të miturve. Me ligjin nr.88, datë 18.12.2019 “Për buxhetin e vitit 2020” janë planifikuar fonde në zërin shpenzime kapitale të brendshme për projektin “Ngritja dhe ndërtimi i Institucionit për Edukim dhe Rehabilitim të të Miturve.

**Arkivi Shtetëror për Sistemin Gjyqësor** ka si objektiv pranimin për administrim dhe ruajtje të përhershme të dokumentave me rëndësi historike dhe kombëtare të gjykatave të shkallës së parë dhe të dytë. Realizimi i shpenzimeve për këtë Institucion, i krahasuar me planin e periudhës, është në **masën 77 %.** Produkti i këtij institucioni është “Përthithja e fondeve arkivore të gjykatave”. Nga 34,614 dosje që janë të planifikuara janë përthithur 24,614 dosje (të dërguara nga gjykatat). Theksojmë se, realizimi i këtij produkti është në masën 100%. Janë përthithur të gjitha dosjet që kanë dërguar gjykatat.

Shpenzimet kapitale janë planifikuar blerje pajisje elektronike të cilat janë realizuar 100%. Në këtë zë janë blerë 9 pajisje elektronike.

**Agjencia e Mbikqyrjes së Falimentimit**

Agjencia e Mbikqyrjes së Falimentimit ka planifikuar produktin mbikqyrja e administratorëve të falimentimit. Për vitin 2019 nga 5 (pesë) administratorë të falimentit të mbikqyrur janë 4 (katër) të tillë, pasi Administratorët e Falimentimit të cilëve u përfundonte afati i vlefshmërisë së licencës nuk kanë paraqitur interes për rinovimin e saj. Procesi i mbikqyrjes ka vijuar vetëm nëpërmjet raportimeve dhe komunikimeve përmes e-maileve me Administratorët pasi mbikëqyrja dhe kontrolli zyrtar i administratorëve është pezulluar për shkak të pozicionit vakant të Drejtorit të Agjencisë.

Shpenzimet kapitale për ***Aparatin e Ministrisë*** përbëhen nga 5 projekte. Ecuria e realizimit të tyre jepet më poshtë:

1. Projekti “Rikonstruksioni i ambjenteve të Arkivës Shtetërore të Sistemit Gjyqësor” është realizuar hartimi i projektzbatimit. Ndërsa procedura e rikostruksionit u pezullua me shkresën e Ministrisë së Financave dhe Ekonomisë Nr.21920, datë 02.12.2019, pika "2", për shkak të shpalljes së gjendjes së fatkeqësisë natyrore.
2. Projekti “Pajisje elektronike”. Nëpëermjet këtij projekti u mundësua blerja e 27 pajisjeve IT me qëllim përmbushtjen e kushtëve normale të punës të punonjësve të aparatit të Ministrisë.
3. Projekti “Pajisje zyre”. Ky projekt u realizua 100%, duke siguruar 20 copë pajisje zyre për punonjësit e Aparatit të Ministrisë.
4. Projekti “Rehabilitimi emergjent i Arkivës së Ministrisë së Drejtësisë”. Punimet për këtë projekt kanë përfunduar, ndërkohë po punohet për kolaudimin e objektit.
5. TVSH -Misioni Euralius, është bërë rimbursimi tatimit mbi vlerën e shtuar të shpenzimeve të kryera nga ky mision.

*Për* ***Programin Planifikim, Menaxhim dhe Administrim*** *nuk ka detyrime të prapambetura të krijuara rishtazi.*

**2. Programi “Ndihma Juridike”**

Në zbatim të ligjit “Për Ndihmën Juridike Falas”, programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore. Fondet e akorduara në fillim viti 2019, janë 76 milionë lekë. Me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë në vlerën 100 mijë lekë me Aktin Normativ nr.2, datë 02.10.2019 “Për disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar 33,1 milionë lekë shpenzime korrente, dhe plani i rishikuar në total është **43 milionë** **lekë**. Realizimi i shpenzimeve sipas zërave në krahasim me planin e rishikuar paraqiten si më poshtë:

* Shpenzime personeli 46 %
* Shpenzime operative 30 %
* Shpenzime kapitale 76%

 **Realizimi i Fondeve të Programit**

  **në mijë lekë**

Shpenzimet nuk janë realizuar pasi Drejtoria e Ndihmës Juridike është krijuar në muajin Mars të vitit 2019. Realizimi i shpenzimeve i krahasuar me planin e periudhës është në masën 37%. Shpenzimet e personelit janë realizuar në masën 46%, pasi kjo drejtori është në proces të rekrutimit të punonjësve të rinj, për vitin 2019 nga 25 punonjës në strukturë vendet e plotësuara janë 12.

Shpenzimet kapitale për vitin 2019 janë realizuar 100% duke mundësuar pajisjen me paisje zyre dhe Elektronike të stafit të DNJF.

Ky program ka parashikuar 2 produkte:

* Produkti i parë “Ndihmë juridike parësore dhe dytësore” është realizuar pjesërisht nga 2,300 raste të planifikuar për vitin 2019 janë realizuar 151 raste.
* Produkti i dytë për këtë institucion është “Ndihmë juridike falas për gra në nevojë”, nga 1,000 raste të planifikuara janë realizuar 127 raste.

Ofrimin e ndihmës ligjore falas është një element i rëndësishëm në asistimin e qytetarëve për problematikat e tyre. Veçanërisht në kuadër të ndihmës juridike parësore Ministria e Drejtësisë në bashkëpunim me Fondacionin Shoqëria e Hapur për Shqipërinë-SOROS ka nënshkruar kontratën e grandit me objekt: “Sigurimi i shërbimeve ligjore parësore për qytetarët që kërkojnë ndihmë ligjore lidhur me problemet të cilat vijnë kryesisht si pasojë e veprimtarisë së organeve administrative, por edhe çështejeve civile” .

Qendra e Shërbimit të ndihmës juridike parësore në qytetin e Elbasanit është ngritur dhe funksionon nga  data 16.10.2019.

Për vitin 2019, me një fond prej 221.436 lekë (pasqyruar në zërin shpenzime nga të ardhura jashtë limitit”, janë trajtuar me ndihmë juridike parësore 30 qytetarë, prej të cilave:

1. Raste të zgjidhura – 29
2. Raste të pazgjidhura  (në proces)– 1

*Detyrime të prapambetura të krijuara rishtazi Drejtoria e Ndihmës Juridike Falas nuk ka.*

**3. Programi “Publikime Zyrtare”**

Realizimi i shpenzimeve për vitin 2019 për këtë program, i krahasuar me planin e periudhës, është në **masën 97 %,** ose sipas zërave kryesorë:

* + Shpenzimet e personelit 98%
	+ Shpenzimet e tjera operative 80%
	+ Shpenzimet kapitale 100%

**Realizimi i Fondeve të Programit**

 në mijë lekë

Fondet e akurduara në fillim viti për Publikimet Zyrtare janë 63,560,000 lekë, me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh dhe me Aktin Normativ nr.2, datë 02.10.2019 janë pakësuar 13,3 milionë lekë shpenzime korrente dhe janë shtuar 28 milionë lekë shpenzime kapitale. Plani i rishikuar për këtë program është **78 milionë e 460 mijë lekë.**

Realizimi i shpenzimeve të programit është në nivel të kënaqshëm. Shpenzimet e personelit janë realizuar rreth 98%. Shpenzimet operative janë realizuar 80% pasi ka patur kursime nga prokurimet e realizuara, kursime në shpenzimet ndaj të tretëve ( OSHEE, UKT, Posta dhe shpenzime telefonie etj.) dhe një pjesë e shpenzimeve të planifikuara për lidhjen e minikontratave të marrëveshjes kuadër për shtypjen e fletores zyrtare nuk u realizuan pasi volumi i akteve të ardhura për botim u përballua nga institucioni.

Për vitin 2019 janë parashikuar 4 produkte “Botimi i akteve në fletoren zyrtare brenda afateve ligjore” nga 230 akte të planifikuara për tu botuar janë realizuar 193 botime, pasi këto kanë qënë prurjet për botime dhe janë realizuar të gjitha në kohë dhe brenda afatave ligjore. Numri i akteve të ardhura për botim dhe volumi i faqeve të akteve të botuara në fletore zyrtare ka pasur të njëjtin trend si në vitet e kaluara, por tashmë nëpërmjet procesit të informatizuar të arkivës elektronike, janë krijuar lehtësira në përpunimin e materialeve për botim në kohë dhe si rrjedhojë botimi i akteve është realizuar në një numër më të vogël të fletoreve zyrtare, duke rritur numrin e faqeve për fletore. Produkti “Botime Kode dhe Përmbledhëse Legjislacioni” janë planifikuar 15 dhe realizuar 13 kode. Ka mosrealizim në botimin në letër të 2 titujve i cili nuk u relizua, pasi në zbatim të shkresës së Ministrisë së Financave nr.21920, datë 02.12.2019, nuk u krye lidhja e minikontratës brenda marrëveshjes kuadër për furnizimin me letër.

Produkti “Botimi i Buletinit të Njoftimeve Zyrtare” nga 48 buletine të planifikuara janë botuar 47 buletine. Numri i akteve të ardhura për botim ka qënë më i vogël se sa parashikimi.

Produkti “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 293 botime të planifikuara janë botuar 243 pasi sasia e akteve të ardhura ka qënë më e vogël se parashikimi, por të gjitha aktet e paraqitura pranë institucionit janë botuar.

Qendra e Botimeve Zyrtare në zërin shpenzime kapitale ka planifikuar projektin “Ndërtimi i Arkivës Elektronike të QBZ”. Për këtë projekt është lidhur kontrata nga AKSHI dhe është bërë likuidimi i pjesës së investimit, pasi janë shtuar fondet për shpenzime kapitale me Aktin Normativ nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”.

*Detyrime të prapambetura të krijuara rishtazi Qendra e Botimeve Zyrtare nuk ka.*

1. **Programi “Mjekësia Ligjore”**

Ky program, për vitin 2019, ka realizuar fondet e akorduara me buxhetin e vitit **94.5 %,** krahasuar me planin, realizimi i zërave është si më poshtë:

* + Shpenzimet e personelit 99 %
	+ Shpenzimet e tjera operative 95 %
	+ Shpenzimet kapitale 77 %

Realizimi i Fondeve të Programit

 **në mijë lekë**

Fondet e akorduara në fillim viti për Mjekësinë Ligjore janë 92 milionë lekë, me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh dhe me Aktin Normativ nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar 1,7 milionë lekë shpenzime korrente. Plani i rishikuar për këtë program është **90 milionë e 500 mijë lekë.**

Realizimi i shpenzimeve të personelit është në vlera maksimale, rreth 99%. Shpenzimet operative janë realizuar 95%, pasi ka patur kursime në shpenzimet për dieta brenda vendit dhe procedurat e prokurimit.

Në vitin 2019 ky institucion për të realizuar sa më mirë objektivat dhe për të përmbushur qëllimin e tij ka planifikuar produktin e akteve të ekspertimit. Gjatë vitit 2019 janë kryer 14,907 akte ekspertimi nga 15,500 të planifikuara, pasi

Shpenzimet kapitale për këtë institucion janë realizuar në masën 77 % për tre projekte si më poshtë:

* Blerje Pajisje autopsie, i cili është realizuar 100% sipas parashikimit.
* Projekti “Rikonstruksion i ambienteve të brendshme të Institutit të Mjekësisë Ligjore” është realizuar, duke mundësuar ambjente të përshtatshme të punonjësit e këtij institucioni. Fondet për këtë projekt janë realizuar në masën 80% kundrejt vlerës së kontratës për shkak të moskryerjes së një zëri të punimeve, i cili më pas do të kërkonte fonde të tjera shtesë.
* Blerje pajisje kompjuterike është realizuar 100%.

 *Detyrime të prapambetura të krijuara rishtazi për vitin 2019 nuk ka*

*.*

1. **Programi “Sistemi i Burgjeve”**

Buxheti i Sistemit të Burgjeve përfaqëson rreth 48,9 % të totalit të buxhetit të rishikuar të Ministrisë së Drejtësisë. Gjithashtu ky program përfaqëson 64% të shpenzimeve kapitale të buxhetit të Ministrisë së Drejtësisë. Realizimi i shpenzimeve totale për vitin 2019 është 96 %.

Realizimi i planit të rishikuar për vitin 2019 dhe realizimi në formë grafike paraqitet si më poshtë:

* + Shpenzimet e personelit 98%
	+ Shpenzimet e tjera operative 93%
	+ Shpenzimet kapitale 86%

 **Realizimi i Fondeve të Programit**

 në mijë lekë

Buxheti fillestar i miratuar me ligj për Sistemin e Burgjeve është në vlerën **5,793,174,000** lekë për vitin 2019. Në zbatim të Vendimit të Këshillit të Ministrave nr.193, datë 05.01.2019 “Për një ndryshim në Vendimit të Këshillit të Ministrave nr.201, datë 15.03.2017 “Për trajtimin me pagë dhe shtesa mbi pagë të punonjësve të policisë së burgjeve”, fondet për shpenzime personeli u rritën me 118 milionë lekë. Me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë, për Sistemin e Burgjeve, në vlerën 6,5 milionë lekë. Në zbatim të VKM-së 460, datë 03.07.2019 fondet për shpenzime kapitale janë pakësuar me 43 milionë lekë. Me Aktin Normativ Nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, shpenzime operative janë shtuar 30 milionë lekë dhe 40 milionë lekë shpenzime kapitale. Buxheti i rishikuar në fund të vitit 2019 për Sistemin e Burgjeve është **5,944,674,000** lekë.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikojnë drejtëpërsëdrejti në përmirësimin e kushteve në sistemin penitenciar. Administrata funksionale nuk është realizuar plotësisht pasi ne Sistemin peniteciar ka mesatarisht 86 vende vakante. Produkti i dytë është planifikuar të trajtohen 5,215 të burgosur burra dhe janë trajtuar 4,807, si rezultat i hyrje-daljeve nga burgu. Të dënuar femra të trajtuara janë planifikuar 272 të cilat janë trajtuar plotësisht. Për sa i përket të dënuarëve të mitur 28 të planifikuar janë trajtuar plotësisht. Për vitin 2019, numri i të dënuarve të trajtuar me shërbim shëndetësor është 599 raste. Të dënuar burra të integruar dhe të dënuar të mitur të integruar janë realizuar plotësisht sipas vlerave të planifikuara, përkatësisht 772 burra dhe 7 të mitur.

Për sa i përket shpenzimeve kapitale ato janë realizuar 86%, nga 429 milionë lekë të parashikuara janë realizuar rreth 370 milionë lekë.

Më poshtë po listojmë të gjitha projektet e planifikuara për vitin 2019, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. Studime projektime planifikuar 1 milionë lekë nuk është realizuar pasi me shkresën e Ministrisë së Financave dhe Ekonomisë Nr.21920, datë 02.12.2019, pika "2", ndalohet nënshkrimi i kontratave në proces për shkak të shpalljes së gjendjes së fatkeqësisë natyrore.
2. Blerje pajisje të ndryshme për Sistemin e Burgjeve janë planifikuar 233 milionë lekë dhe janë realizuar 231 milionë lekë. Është realizuar plotësisht vlera e planifikuar për vitin 2019 sipas kontratës së lidhur.
3. Pajisje ndërlidhje, furnizim vendosje të pajisjeve fundore të vëzhgimit me kamera dhe sistemit të radiove në I.E.V.P “Jordan Misja”, janë planifikuar 5,4 milionë dhe janë realizuar plotësisht sipas vlerës së parashikuar.
4. Rikonstruksion i ambjenteve të zyrave të Drejtorisë së Përgjtihshme të Burgjeve është planifikuar 84,9 janë likuiduar 40,9 milionë lekë. Është likuiduar situacioni i parë i paraqitur nga subjekti që po kryen punimet. Gjatë vitit 2019 është përfunduar 85% e investimit, janë marrë masat për planifikimin e fondit të nevojshëm për realizimin e projektit në detajimin e shpenzimeve kapitale për vitin 2020.
5. Krijimi i sistemit Upgrade për zyrën e gjëndjes gjyqësore (vërtetimi i gjëndjes gjyqësore) janë planifikuar 25,2 milionë lekë dhe është realizuar plotësisht.
6. Krijimi i databasës për sigurimin e kushteve normale të punës dhe ruajtjen e të dhënave për Sistemin e Burgjeve. Informatizimi i regjistrit themeltar të periudhës së dënimit janë planifikuar 5,9 milion lekëdhe janë realizuar 5,9 milionë lekë.
7. Rikonstruksion i godinës së vuajtjes së dënimit në I.E.V.P Lezhë, godina 4 dhe 5 janë planifikuar 27.2 milionë lekë dhe janë realizuar 27 milionë lekë.
8. Rikonstruksion i dhomës së serverave në Drejtorinë e Përgjithshme të Burgjeve janë planifikuar 12,3 milionë lekë dhe janë realizuar plotësisht.
9. Përmirësimi i infrastrukturës së furnizimit me ujë në disa I.E.V.P (Peqin, Fushe Krujë, Krujë dhe Fier) janë planifikuar 2,6 milionë lekë dhe janë realizuar plotësisht.
10. Për projektin “Përmirësimi i infrastrukturës ndërtimore në I.E.V.P-të, Vaqarr, Lezhë, Sarandë, Korçë përfshirë këtu edhe investimi për regjimin 41 BIS në I.E.V.P-në Peqin”, për vitin 2019 janë planifikuar 33,6 milionë lekë dhe janë realizuar 21.7 milionë lekë ose rreth 65% e fondit të planifikuar. Janë kryer 100% të punimeve në objekte.
11. TVSH detyrim doganor planifikuar 524 mijë lekë realizuar 524 mijë lekë.

*Detyrime të prapambetura të krijuara rishtazi për vitin 2019 nuk ka.*

1. **Programi “Shërbimi i Përmbarimit Gjyqësor”**

Realizimi i shpenzimeve për vitin 2019, krahasuar me buxhetin e akorduar të periudhës, është në **masën 94%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 99 %
	+ Shpenzimet e tjera operative 86 %
	+ Shpenzimet kapitale 75 %

**Realizimi i Fondeve të Programit**

 në mijë lekë

Fondet e akorduara në fillim viti për Shërbimin e Përmbarimit Gjyqësor janë 173,1 milionë lekë, me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë në vlerën 500 mijë lekë dhe me Aktin Normativ nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar 24,4 milionë lekë shpenzime përsoneli dhe janë shtuar 600 mijë lekë shpenzime operative për pagesën e vendimeve gjyqësore. Plani i rishikuar për këtë program është **149,8 milionë lekë.**

Realizimi në shpenzimet e personelit është rreth 99 %. Shërbimin Përmbarimor Gjyqësor për sa i përket shpenzimeve operative ato janë realizuar në masën 86%, diferencat janë fonde të planifikuara për procedurat e prokurimit që u ndërprenë në zbatimit të shkresës nr.21920, datë 02.12.2019 “Mbi prioritetin e pagesave në kushtet e gjendjes së shpallur të fatkeqësisë natyrore”, të Ministrit të Financave dhe Ekonomisë.

Janë parashikuar 3 produkte për periudhën aktuale, “Ekzekutimi i titujve ekzekutivë”, “Menaxhimi i shërbimit përmbarimor gjyqësor” dhe “Ekzekutimi për çdo urdhër mbrojtje”. Produkti i parë është realizuar pjesërisht, janë ekzekutuar 7,717 tituj ekzekutivë, kundrejt 9,000 tituj ekzekutivë të planifikuar për vitin 2019. Rezulton mosrealizim i planit vjetor, kjo për pasojë të vendeve vakante të krijuara nga largimi i përmbaruesve gjyqësor. Në total 3,030 çështjeve i është dhënë zgjidhje Ligjore (janë pushuar për mungesë pasurie, janë pezulluar me vendim gjykate ose janë pushuar për shkak të shfuqizimit të titullit ekzekutiv, etj). Produkti i dytë “Menaxhimi i shërbimit përmbarimor” është realizuar plotësisht sipas parashikimit dhe për produktin e tretë “Ekzekutimi për çdo urdhër mbrojtje” kanë ardhur për ekzekutim 360 urdhra mbrojtjeje, të cilët janë ekzekutuar plotësisht.

Sa i përket shpenzimeve kapitale, realizimi është 7.5 milionë lekë nga 10 milionë lekë të planifikuara ose 75%. Me këtë investim, u realizuar blerja e 122 copë pajisje elektronike duke përmirësuar ndjeshëm kushtet e punës për punonjësit e këtij institucioni.

*Detyrime të prapambetura të krijuara rishtazi Shërbimi Përmbarimor Gjyqësor nuk ka.*

1. **Programi “Shërbimi për Çështjet e Birësimeve”**

Ky program, për vitin 2019, ka realizuar treguesit e buxhetit në **masën 71%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 72 %
	+ Shpenzimet e tjera operative 68 %
	+ Shpenzimet kapitale 99%

 **Realizimi i Fondeve të Programit**

 në mijë lekë

Realizimi i fondeve në shpenzime personeli prej 72% vjen si rezultat i 2 vendeve vakante në organikën e Komitetit Shqiptar të Birësimeve. Realizimi i shpenzimeve operative në masën 68%vjen si rezultat I kursimeve nga procedurat e prokurimit publik dhe nga mos realizimin e një pjesë të procedurave të parashikuara në Regjistrin e parashikimeve të prokurimit publik për vitin 2019. Gjithashtu edhe pagesat për pjesëmarrjen Këshillin Drejtues të KSHB janë më të ulëta se vlera e parashikuar e tyre dhe rezultojnë fonde të lira.

Fondet e akorduara me ligjin e buxhetit në fillim të vitit 2019 ishin në vlerën 14,7 milionë lekë me shkresën nr.3971/1, datë 27.03.2019 të Ministrisë së Financave dhe Ekonomisë është miratuar shtesa e fondit të veçantë në vlerën 100 mijë lekë dhe me Aktin Normativ nr.2, “Disa ndryshime në ligjin nr.99, datë 03.12.2018 “Për buxhetin e vitit 2019”, datë 02.10.2019 janë shkurtuar 3,8 milionë lekë shpenzime korrente. Plani i buxhetit i rishikuar është **11 milionë lekë**.

Për vitin 2019, ky program ka parashikuar dy produkte “Birësime të realizuara brenda dhe jashtë vendit” dhe “Pajisje zyre të blera”. Produkti i parë është realizuar pjesërisht nga 45 birësime të planifikuara për periudhën janë realizuar 26. Mosrealzimi i plotë i objektivit vjen si rezultat i uljes së numrit të dosjeve të fëmijëve të deklaruar të braktisur me vendim gjykate të dorëzuara nga institucionet e përkujdesit social pranë institucionit të KSHB. Shpenzimet kapitale janë realizuar plotësisht sipas parashikimit, janë blerë 7 pajisje.

 *Ky institucion nuk ka krijuar detyrime të prapambetura për vitin 2019.*

1. Programi “Shërbimi i Kthimit dhe Kompensimit të Pronave”

Në këtë program bëjnë pjesë Agjencia e Trajtimit të Pronave dhe ALUIZNI. Realizimi i shpenzimeve buxhetore për vitin 2019, krahasuar me buxhetin e planifikuar të periudhës, është rreth **80 %**. Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 97 %
	+ Shpenzimet e tjera operative 67 %
	+ Fondi për kompensimin e ish pronarëve 77%
	+ Shpenzimet kapitale 99 %

 **Realizimi i Fondeve të Programit**

 në mijë lekë

Buxheti fillestar për Shërbimin e Kthimit dhe Kompensimit të Pronave është 4,893,680,000 lekë. Me shkresën nr.3971/1, datë 27.03.2019 të Ministrisë së Financave dhe Ekonomisë është miratuar fond i veçantë në vlerën 1,3 milionë lekë dhe me Aktin Normativ Nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë pakësuar 39,2 lekë shpenzime personeli. Buxheti i rishikuar për programin e Shërbimit të Kthimit dhe Kompensimit të pronave është **4,855,780,000 lekë**. Realizimi i fondeve në shpenzime personeli 97% vjen si rezultat i vendeve vakante në organikën e Agjencisë së Trajtimit të Pronave, ndërsa për shpenzimet operative 67% vjen si rezultat i fondeve të lira nga kursimet e procedurave të prokurimit, në të dy institucionet. Në Agjencinë e Trajtimit të Pronave nuk janë realizuar fondet e parashikuar për vendimet gjyqësore pasi praktikat nuk nuk ishin të plotësuara me dokumentacion. Fondi i planifikuar për kompensim ka kaluar në Bankën e Shqipërisë dhe do të mbartet në vitin 2020.

Për vitin 2019, Shërbimin e Kthimit dhe Kompensimit të Pronave, ka planifikuar 7 produkte për të përmbushur sa më mirë objektivat e institucionit.

1. Objektivi i parë i ATP-së është të kryej procesin e vlerësimit financiar të vendimeve përfundimtare nga viti 1993 e në vijim dhe të shpërndajë Fondin Special të Kompensimit sipas akteve ligjore në fuqi. Për realizimin e këtij objektivi janë planifikuar katër produkte si më poshtë:
* Regjistri i vendimeve përfundimtare për kompensim që kanë njohur këtë të drejtë, të vlerësuara sipas metodologjisë së miratuar në ligj dhe akteve nënligjore. Për këtë produkt, janë planifikuar të realizohen 1,346 vendime gjatë vitit dhe janë realizuar plotësisht të gjitha vendimet. Procesi i vleresimit financiar të vendimeve që kanë njohur të drejtën e kompensimit ka përfunduar në përputhje me afatin e përcaktuar në nenin 15 të ligjit nr. 133/2015, ku është percaktuar se brenda një afati 3-vjeçar nga hyrja në fuqi e këtij ligji dhe sipas përcaktimeve të tij, ATP-ja, vlerëson vetëm financiarisht, të gjitha vendimet përfundimtare të pavlerësuara që kanë njohur të drejtën e kompensimit, janë vlerësuar gjithsej 26,091. Këto janë vendime përfundimtare për kompensim të viteve 1993-2013-2014 vendime publikuar me vlerë financiare janë gjithsej:
* 18,728 vendime u vleresuan me vlerë 101 miliardë lekë, vlerë e cila pritet të ndryshojë, pasi Agjencia e Trajtimit të Pronave është në pritje të përfundimit të ankimimeve nga subjektet në bazë të afateve ligjore.
* 2,823 vendime të publikura pa vlerë financiare, dosje me mungesë dokumentacioni.
* 3,715 vendime të kompensuara referuar nenit 7, pika 2, gërma "a" të ligjit 133/2015 dhe pikës 3, gërma "c/ii" VKM nr.223/2016, i ndryshuar.
* 825 vendime të publikuara të cilat rezultojnë të dublikuara.
* Shpërndarja e fondit fizik dhe financiar. Janë planifikuar 245 subjekte dhe janë realizuar 245, subjektet që kanë përfituar janë ata që kanë aplikuar me kërkesë të vecantë. Realizimi i këtij produkti janë subjektet që përfitojnë kompensim financiar dhe fizik sipas VKM 766/2017.

* Numri i vendimeve të ankimuara në gjykatë është planifikuar 779 dhe nga vendimet e nxjerra janë ankimuar 779 vendime, ky produkt është realizuar plotësisht. Referuar të dhënave të raportuara rezulton se fluksi i padive vazhdon të jetë në rritje. Gjithashtu gjatë vitit 2019, janë administruar 2,344 padi nga të gjitha gjykatat e vendit ku përfaqësuesit tanë kanë kryer procedurat e nevojshme.
* Vendimet nga oborret në përdorim nga 214 vendime të planifikuara janë realizuar 214, ky produkt është realizuar 100%.
1. Objektivi i dytë është kryeja e procesit të trajtimit të pronësisë për dosjet pa vendim që ndodhen pranë institucionit dhe dosjet e reja që u hapen në kuadër të ligjit. Për matjen e këtij objektivi është planifikuar produkti.
* Trajtimi i kërkesave për njohje pronësie ndër vite, i cili për vitin 2019 kishte të planifikuara 3,000 raste të cilat janë realizuar plotësisht. Me ndryshimet e miratuara nga Këshilli i Ministrave me vendimin nr. 765 datë 20.12.2017 për “Disa ndryshime dhe shtesa në vendimin nr. 222, datë 23.3.2016, “Për trajtimin e kërkesave për njohje të pronës e të kompensimit të saj”, u morën masa konkrete në lidhje me rifillimin e proçesit të shqyrtimit të dosjeve pas miratimit të ndryshimeve të akteve nënligjore, të cilat kanë në objekt të tyre njohjen e të drejtë së kompensimit të pronës. Këto vendime përcaktuan metodologjinë dhe afate të reja për njohjen e pronësisë ndër vite.

Objektivi i tretë për programin është legalizimi dhe përpunimi i informacionit tekniko-ligjor për ndërtimet informale. Për realizimin e këtij objektivi janë planifikuar dy produkte.

* Produkti i parë është shpërndarja e fondit të ALUIZNI-t nga 1,249 çështje të planifikuara janë realizuar 1,249. Ky produkt është realizuar 100%, është përdorur fondi mbartur në Bankën e Shqipërisë dhe jo nga të ardhurat e planifikuar për vitin 2019.
* Produkti i dytë është legalizimi dhe përpunimi i informacionit tekniko ligjor për ndërtimet informale numri i lejeve të planifikuara është 12,018 dhe janë realizuar 12,018 raste. Në vitin 2019 ndryshimet ligjore që solli miratimi i ligjit nr.95/2018, datë 03.12.2018 "Për disa ndryshime dhe shtesa në ligjin nr.9632, datë 30.10.2006 "Per sistemin e taksave vendore", ndikuan në pamundësinë për të realizuar objektivat politike dhe administrative që lidhen me procesin e legalizimit.

Shpenzimet kapitale për ALUIZNI-n janë planifikuar 32,680,000 lekë në projektin “Blerje pajisje elektronike”, procedura është realizuar 100%.

Agjencia e Trajtimit të Pronave ka planifikuar projektin “Rikonstruksion i pjesshëm i zyrës së madhe”, është realizuar 100%.

*Shërbimi për Kthimin dhe Kompensimin e Pronave nuk ka krijuar detyrime të prapambetura për vitin 2019.*

1. **Programi “Shërbimi i Provës”**

Realizimi i shpenzimeve për vitin 2019, krahasuar me buxhetin e periudhës, është në **masën 90%,** sipas zërave kryesorë është si më poshtë:

* + Shpenzimet e personelit 97 %
	+ Shpenzimet e tjera operative 95 %
	+ Shpenzimet kapitale 48%

**Realizimi i Fondeve të Programi**

 në mijë lekë

Buxheti fillestar për Drejtorinë e Përgjithshme të Shërbimit të Provës ishte **184,7 milionë lekë**, me shkresën nr.3971/1, datë 27.03.2019 të Ministrisë së Financave dhe Ekonomisë është miratuar fondi i veçantë në vlerën 200 mijë lekë dhe me Aktin Normativ Nr.2, datë 02.10.2019 “Disa ndryshime në ligjin nr.99, datë 03.12.2018 “Për buxhetin e vitit 2019”, janë shkurtuar 25,6 milionë lekë shpenzime personeli, buxheti i rishikuar për programin është **159,3 milionë lek**ë.

Shpenzimet e personelit janë realizuar 97% pasi struktura organike e institucionit ka aktualisht ka 7 vende vakante. Për sa i përket shpenzimeve operative, ato janë realizuar 95%, fondet e lira rezultojnë në zërin e parashikuar për shpenzime qiramarrjeje. Zyrat vendore të Kurbinit dhe Gjirokastrës do të kalojnë në ambjente me qira në vitin 2020.

Gjatë vitit 2019, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti “Persona të mbikqyrur” janë mbikqyrur 7,054 persona nga 7054 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Produkti i dytë, “Persona të mbikqyrur me pajisje Elektronike” nuk është realizuar për shkak të problemeve teknike me pajisjet e byzylykëve elektronik. Ministria e Drejtësisë me shkresën nr.6473, datë 19.09.2019 ka njoftuar subjektet me të cilët është lidhur kontrata “Përmirësimi i sistemit të mbikqyrjes elektronike në fushën penale” për ndërprerjen e kontratës për shkak të mospërmbushjes së objektit të kontratës.

Produkti i tretë “Gra të dënuara të përfshira në programe riintegrimi” nga 638 të planifikuara janë përfshirë 638 gra në këto programe. Produkti “Të mitur nën mbikqyrje të shërbimit të provës” nga 325 të mitur të planifikuar, janë mbikqyrur 325 të mitur.

Për shpenzimet kapitale janë parashikuar dy projekte “Blerje pajisje elektronike” dhe “Ndërtim shtesë anësore dhe shtesë kati në godinën e Drejtorisë së Përgjithshme të Shërbimit të Provës”. Për projektin e parë “Blerje pajisje elektronike”, është realizuar fondi dhe janë blerë 50 pajisje.

Për projektin **“**Ndërtim shtesë anësore dhe shtesë kati në godinën e Drejtorisë së Përgjithshme të Shërbimit të Provës”, është realizuar pjesërisht ndërtimi dhe është likuiduar situacioni i parë dhe i dytë i punimeve, në vlerën 7,7 milionë lekë. Instituti i Ndërtimit me shkresën nr.520/3, datë 11.11.2019, ka konkluduar që në godinën ku akomodohet Drejtoria e Përgjithshme e Shërbimit të Provës nuk mund të lejohet Ndërtimi i një Kati Shtesë. Për sa më sipër vlera totale e kontratës së punimeve ulet me rreth 3.5 milionë lekë.

*Detyrime të prapambetura të krijuara rishtas për vitin 2019 nuk ka.*

Bashkëlidhur gjeni anekset përkatëse të monitorimit të buxhetit të Ministrinë e Drejtësisë për vitin 2019.

 **SEKRETAR I PËRGJITHSHËM**

 **Gentian Deva**

Konceptoi: O. Bejte

Pranoi: A.Leka

Miratoi: M. Zisi

3 kopje/ datë 21/02/2020

Bulevardi “Zog I-rë”, [http:www.drejtesia.gov.aI](http://www.drejtesia.gov.aI) Telefon: + 355 4 2233 591